Diari Oficial de la Generalitat Valenciana


Sumari del DOGV 4351, del 07-10-2002 (2002/10071)

Notificació a Nicasio Robledo Sánchez. Expedient número 46-I-80/1987.
---------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10629


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Nicasio Robledo Sánchez. Expedient número 46-I-80/1987. [2002/F10313]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de denegació de la desqualificació voluntària sol·licitada per Nicasio Robledo Sánchez, ja que no s'ha pogut realitzar en el seu domicili.
  
Este Servici Territorial d'Arquitectura i Habitatge, amb data 1 de juliol de 2002, ha dictat la següent resolució:
  
«Vist l'escrit de Nicasio Robledo Sánchez, pel qual sol·licita la desqualificació voluntària d'un dels habitatges emparats en l'expedient Y-73-L-52/1987, situat a Quart de Poblet, carrer del Conde de Rodezno, número 36, 1r, 1a, i en atenció als següents
  
Antecedents de fet
  
Primer. L'expedient 46-I-80/1987, promogut per Promociones Onofre Tarín Alpera, SA, per a la construcció de 25 habitatges de protecció oficial al carrer del Comte de Rodezno, 36 i 38, i carrer Nou d'Octubre, de Quart de Poblet, va ser qualificat provisionalment el 12 de març de 1987, i va obtindre la qualificació definitiva el 10 de gener de 1991.
  
Segon. Mitjançant escrit presentat l'11 de juny de 2002, Nicasio Robledo Sánchez sol·licita la desqualificació voluntària d'un dels habitatges emparats en el citat expedient, el situat en el carrer Comte de Rodezno, 36, 1r, 1a, de Quart de Poblet.
  
Tercer. Que Nicasio Robledo Sánchez és propietari de l'habitatge abans indicat en virtut de l'escriptura de compravenda atorgada per Promociones Onofre Tarín Alpera, SA, amb data 20 de febrer de 1991, davant de la notària de Quart de Poblet, Carmen Moroder Tomás, al número 300 del seu protocol.
  
Fonaments de dret
  
Primer. L'article 147 del Decret 2.114/1968, de 24 de juliol, que aprova el Reglament sobre Habitatges de Protecció Oficial, determina que els propietaris d'habitatges de protecció oficial podran demanar la desqualificació voluntària dels seus habitatges, que podrà concedir-se amb caràcter discrecional i sempre que d'esta no es deriven perjuís per a tercers.
  
Respecte d'això cal assenyalar que els plans d'habitatge i els convenis anuals determinen una quota màxima d'habitatges que poden ser objecte de qualificació. Per consegüent, quan es desqualifiquen habitatges que s'han qualificat dins dels objectius anuals del pla, hi ha un perjuí per a aquells tercers que, tenint els requisits per a accedir a habitatges amb ajudes públiques, no han pogut fer-ho per esgotament de la quota assignada a la comunitat autònoma de què es tracte.
  
Segon. Una vegada concedida la qualificació definitiva només podrà ser modificada o anul·lada pels procediments de revisió establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons s'establix en l'article 98 del citat Decret 2.114/1968, de 24 de juliol, i l'article 20 del Reial Decret 3.148/1978, de 10 de novembre, pel qual es desenvolupa el Reial Decret Llei 31/1978, de 31 d'octubre, sobre política d'habitatge.
  
Tercer. El Decret 92/2002, de 30 de maig, del Govern Valencià, sobre actuacions protegides en matèria d'habitatge i sòl per al període 2002-2005, establix en la disposició addicional onzena la prohibició de desqualificació voluntària a petició dels seus propietaris, fins transcorreguts 15 anys, comptadors des de la qualificació definitiva d'estes, dels habitatges subjectes a plans anteriors que s'hagueren acollit a les mesures de finançament establit per a dits plans.
  
Vistos els antecedents de fet i els fonaments de dret abans citats, este servici territorial resol:
  
Denegar la desqualificació voluntària sol·licitada per Nicasio Robledo Sánchez de l'habitatge de la seua propietat emparat en l'expedient C-53-P-02/1987, situat a Quart de Poblet, carrer del Comte de Rodezno, número 36, 1r, 1a.
  
Contra la present resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge, en el termini d'un mes, comptador des del dia següent al de recepció de la seua notificació, d'acord amb el que disposa l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener.»
  
El que es comunica perquè en prengueu coneixement i als efectes oportuns.